pythainlp/thai_wikipedia_clean_20230101 huggingface dataset:
Empleurum เป็นสกุลของพืชดอกที่อยู่ในวงศ์ Rutaceae.
ประเทศเอริเทรียในโอลิมปิกฤดูหนาว 2022
ประเทศเอริเทรีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเอริเทรียเป็นตัวแทนประเทศเอริเทรียในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา.
ผลการแข่งขันดังนี้ :
ประเทศซาอุดีอาระเบียในโอลิมปิกฤดูหนาว 2022
ประเทศซาอุดีอาระเบีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 โดยเป็นการเข้าร่วมแข่งขันโอลิมปิกฤดูหนาวเป็นครั้งแรก คณะกรรมการโอลิมปิกแห่งชาติซาอุดีอาระเบียเป็นตัวแทนประเทศในการส่งนักกีฬาเข้าร่วมแข่งขันในประเภทกีฬาสกีลงเขาชาย จำนวน 1 คน
ดอกเตอร์สเตรนจ์อินมัลติเวิร์สออฟแมดเนส
ป่าเคลป์
ป่าเคลป์  เป็นพื้นที่ใต้น้ำที่มีสาหร่ายเคลป์หนาแน่น ซึ่งครอบคลุมพื้นที่ส่วนใหญ่ของชายฝั่งทะเลของโลก ป่าเคลป์ได้รับการยอมรับว่าเป็นหนึ่งในระบบนิเวศที่มีประสิทธิผลมากที่สุดในโลก ป่าเคลป์เกิดขึ้นได้ทั่วโลกตามชายฝั่งของมหาสมุทรในเขตอบอุ่นและเขตขั้วโลก ในปี 2007 มีการค้นพบป่าเคลป์ในน่านน้ำเขตร้อนใกล้เอกวาดอร์ ป่าสาหร่ายเคลป์รวมกับแนวปะการังมีสัดส่วนน้อยกว่า 1% ของผลผลิตขั้นต้นทั่วโลก
ป่าเคลป์ที่ก่อตัวโดยสาหร่ายสีน้ำตาล เป็นที่อยู่อาศัยพิเศษของสิ่งมีชีวิตในทะเล และเป็นแหล่งที่มาในการทำความเข้าใจกระบวนการทางนิเวศวิทยาหลายอย่าง ตลอดศตวรรษที่ผ่านมา ป่าเคลป์เป็นจุดสนใจของการวิจัยอย่างกว้างขวาง โดยเฉพาะอย่างยิ่งในนิเวศวิทยาเกี่ยวกับสายใยอาหาร และยังคงกระตุ้นแนวคิดที่สำคัญที่เกี่ยวข้องนอกเหนือจากระบบนิเวศที่มีเอกลักษณ์นี้ ตัวอย่างเช่น ป่าเคลป์สามารถมีอิทธิพลต่อรูปแบบสมุทรศาสตร์ชายฝั่งและให้บริการจากระบบนิเวศมากมาย
อย่างไรก็ตาม อิทธิพลของมนุษย์มักมีส่วนทำให้ป่าเคลป์เสื่อมโทรม สิ่งที่น่ากังวลเป็นพิเศษคือผลกระทบของการจับปลามากเกินไปในระบบนิเวศใกล้ชายฝั่ง ซึ่งสามารถทำให้ไม่สามารถควบคุมสัตว์กินพืชได้ตามปกติ และส่งผลให้เคลป์และสาหร่ายอื่น ๆ ถูกกินมากเกินไป ซึ่งอาจส่งผลให้เกิดการเปลี่ยนแปลงสู่ภูมิประเทศที่ไม่อุดมสมบูรณ์อย่างรวดเร็ว ซึ่งจะทำให้เหลือสปีชีส์เพียงน้อยนิดที่คงอยู่ จากผลกระทบร่วมกันของการจับปลามากเกินไปและการเปลี่ยนแปลงสภาพภูมิอากาศ ป่าเคลป์ได้หายไปในสถานที่เสี่ยงหลายแห่ง เช่น ชายฝั่งตะวันออกของแทสเมเนียและชายฝั่งทางตอนเหนือของแคลิฟอร์เนีย การสร้างพื้นที่คุ้มครองทางทะเลเป็นกลยุทธ์การหนึ่งที่สามารถใช้แก้ไขปัญหาดังกล่าว เนื่องจากจำกัดผลกระทบของการทำประมงและป้องกันระบบนิเวศจากผลกระทบเพิ่มเติมที่มาจากแรงกดดันด้านสิ่งแวดล้อมอื่นๆ
โรงพยาบาลปินเจียง หางโจว
โรงพยาบาลปินเจียง หางโจว (จีนตัวเต็ม: 杭州濱江醫院, จีนตัวย่อ: 杭州滨江医院; ) เป็นโรงพยาบาลในเครือของมหาวิทยาลัยเจ้อเจียงสำหรับประชาชนทั่วไป
การเริ่ม.
ขณะนี้โรงพยาบาลอยู่ระหว่างการก่อสร้าง โดยตั้งอยู่ในเขตปินเจียง นครหางโจว มณฑลเจ้อเจียง สาธารณรัฐประชาชนจีน ซึ่งเปิดทำการเมื่อ 28 มกราคม ค.ศ. 2008 โดยนาย จาง ซี (เลขาธิการมหาวิทยาลัยเจ้อเจียง), ศาสตราจารย์ หยาง เหว่ย (อธิการบดีมหาวิทยาลัยเจ้อเจียง) และนาย หวัง กว๋อผิง (เลขาธิการหางโจว) ก็เข้าร่วมในพิธีเปิดเช่นกัน
โรงพยาบาลนี้มีพื้นที่รวม 150 "หมู่" ด้วยพื้นที่อาคารรวม 166,9000 ตร.ม. โดยจะมีเตียงผู้ป่วย 1,200 เตียง ซึ่งโรงพยาบาลดังกล่าวมีกำหนดจะเปิดให้บริการเต็มรูปแบบใน ค.ศ. 2009
Hangzhou Binjiang Hospital
บิลลี
บิลลี  ซึ่งบางครั้งอาจเขียนเป็น Billlǃə เป็นเกิร์ลกรุปเกาหลีใต้ที่ก่อตั้งโดย Mystic Story วงเปิดตัวเมื่อวันที่ 10 พฤศจิกายน พ.ศ. 2564 ด้วยการอีพี (EP) "The Billage of Perception: Chapter One" กลุ่มเดิมประกอบด้วยสมาชิกหกคน: มุนซูอา, ซูฮยอน, ฮารัม, สึกิ, ซียูนและฮารูนา สมาชิกคนที่เจ็ด ชยอน เข้าร่วมกลุ่มในภายหลัง
ที่มาของชื่อ.
ในงานเปิดตัวโชว์เคส พวกเธอกล่าวว่าชื่อของพวกเขารวมชื่อภาษาอังกฤษ Billie กับ "l" พิเศษ พวกเธอกล่าวว่าชื่อปกติของ Billie สะท้อนถึง "B-sides ตัวตนภายในที่ทุกคนมีอยู่ภายใน" พวกเขาหวังว่าจะเห็นอกเห็นใจผู้คนด้วยการแสดง "B-sides ของพวกเขา ในขณะที่เพิ่มความพิเศษ เช่น จดหมายพิเศษ เพื่อสร้างบางสิ่งที่พิเศษ"
ก่อนเดบิวต์.
สมาชิกของ บิลลี เป็นที่รู้จักในชื่อ Mystic Rookies ซึ่งเป็นโครงการพัฒนามือใหม่ภายใต้ Mystic Story เมื่อวันที่ 14 กันยายน Mystic Story ได้ประกาศแผนการที่จะเปิดตัว Mystic rookies ในเดือนพฤศจิกายน 2021 และในวันที่ 11 ตุลาคม ได้มีการเปิดเผยว่ากลุ่มจะถูกเรียกว่า 'บิลลี'
ก่อนเดบิวต์ มุนซูอา เป็นเด็กฝึกของ วายจีเอ็นเตอร์เทนเมนต์ มา 10 ปีแล้ว เธอเข้าร่วมโปรแกรมการแข่งขันดนตรี Unpretty Rapstar 2 ซึ่งเป็นรองชนะเลิศอันดับสาม ซูฮยอนเข้าร่วมในรายการเซอร์ไววัลของ เอ็มเน็ต พรอดิวซ์101 อันดับที่ 69 และถูกคัดออกในตอนที่ 5 เธอยังได้เข้าร่วมในรายการเซอร์ไววัลของ JTBC Mix Nine และแสดงในละครเว็บ A-Teen ในปี 2018 และภาคต่อของ A-Teen 2 ในปี 2019 ฮารัม เป็นอดีตเด็กฝึกหัดของ เอสเอ็มเอ็นเตอร์เทนเมนต์ สึกิ เป็นอดีตเด็กฝึกหัดของ เอสเอ็มเอนเตอร์เทนเมนต์ เธอทำงานเป็นนางแบบให้กับนิตยสาร Popteen และออกซิงเกิล "Magic" กับกลุ่มนางแบบ MAGICOUR ในปี 2020 ชยอน เข้าร่วมในรายการเซอร์ไววัลของเอ็มเน็ต เกิลส์แพลนเน็ต 999 และถูกคัดออกในตอนสุดท้ายที่อันดับ 10 ชียูนเข้าร่วมการแสดงความสามารถพิเศษ K-pop Star 5 และยังทำงานเป็นนางแบบให้กับนิตยสาร Popteen
2021: เปิดตัวด้วย "The Billage of Perception: Chapter One" และ "Snowy Night".
ในวันที่ 28 ตุลาคม มีการประกาศว่า อัลบั้มอีพีเปิดตัวของพวกเธอ คือ "The Billage of Perception: Chapter One" จะวางจำหน่ายในวันที่ 10 พฤศจิกายน แฟนเพลงชื่อ "Flowerld" ซึ่งจะนำเสนอใน อีพี ก็ถูกปล่อยออกมาในวันเดียวกัน
เมื่อวันที่ 10 พฤศจิกายน เพลงเปิดตัวของพวกเขา "The Billage of Perception: Chapter One" ได้ปล่อยซิงเกิลหลักคือ "Ring X Ring" และเพลง B-Side 5 เพลง
เมื่อวันที่ 19 พฤศจิกายน มีการประกาศว่า คิม ซูยอน ที่เคยเข้าร่วม เกิลส์แพลนเน็ต 999 จะเข้าร่วมกลุ่มภายใต้ชื่อในวงการว่า ชยอน (션) ในฐานะสมาชิกคนที่เจ็ด และจะเข้าร่วมกลุ่มอย่างเป็นทางการสำหรับอัลบั้มต่อไปของพวกเธอ เมื่อวันที่ 27 พฤศจิกายน ชยอนได้ปรากฏตัวเซอร์ไพรส์ในการแสดงเพลงไตเติ้ล "Ring X Ring" พร้อมกับสมาชิกคนอื่นๆ ในรายการเพลงของเกาหลีใต้ Show! Music Core เป็นการปรากฏตัวครั้งแรกของเธอกับกลุ่ม
เมื่อวันที่ 14 ธันวาคม ทางกลุ่มได้ออกอัลบั้มดิจิตอลซิงเกิ้ลแรกของพวกเขา The Collective Soul และ Unconscious: Snowy Night โดยมี "Snowy Night" เป็นซิงเกิลหลัก ซิงเกิ้ลนี้เป็นซิงเกิลแรกของกลุ่มที่มีสมาชิกที่เพิ่มเข้ามาอย่างชยอน
โรงพยาบาลหางโจว ปินเจียง
เจ้าชายมีแชลแห่งบูร์บง-ปาร์มา
เจ้าชายมีแชลแห่งบูร์บง-ปาร์มา  ประสูติ 4 มีนาคม 2469 เป็นพระโอรสพระองค์ที่ 3 และ 2 ใน เจ้าชายเรอเนแห่งบูร์บง-ปาร์มา และ เจ้าหญิงมาร์กาเร็ตแห่งเดนมาร์ก เป็นพระอนุชาใน สมเด็จพระราชินีอานาแห่งโรมาเนีย และ พระมาตุลา (น้าชาย) ใน มาร์กาเรตาแห่งโรมาเนีย พระองค์เป็นพระญาติใน แกรนด์ดยุกฌ็องแห่งลักเซมเบิร์ก พระเจ้าซาร์บอริสที่ 3 แห่งบัลแกเรีย เมื่อนับทางฝ่ายพระบิดา และ เป็นพระญาติใน สมเด็จพระราชินีนาถมาร์เกรเธอที่ 2 แห่งเดนมาร์ก ทางฝ่ายพระมารดา ทรงเสกสมรสจำนวน 2 ครั้งกับ เจ้า่หญิงโยลันเดอ เด เบลอกิล-รีเวล และ เจ้าหญิงมาเรีย ปีอาแห่งบูร์บง-ปาร์มา และมีพระบุตรจากการเสกสมรสครั้งแรก 5 พระองค์ เจ้าชายมีแชล สิ้นพระชนม์ลงเมื่อวันที่ 7 กรกฎาคม พ.ศ. 2561 พระชันษา 92 ปี ภายหลังการสวรรคตลงของ สมเด็จพระราชินีอานาแห่งโรมาเนีย พระเชษฐภคินีเพียง 1 ปี เศษ โดยทรงเป็นพระนัดดาใน เจ้าชายวัลเดมาร์แห่งเดนมาร์ก พระองค์สุดท้ายที่สิ้นพระชนม์
Prince Michel of Bourbon-Parma
เยเซเบล
เยเซเบล (, ; แบบสมัยใหม่:ʾĪzével, แบบทิเบเรียน:ʾĪzeḇe) ตามรายงานในหนังสือพงศ์กษัตริย์ของคัมภีร์ฮีบรู พระองค์เป็นพระราชธิดาในเอทบาอัลที่ 1 แห่งไทร์กับพระมเหสีของอาหับ กษัตริย์แห่งอิสราเอล (1 พงศ์กษัตริย์ 16:31)
ในคัมภีร์ไบเบิลบันทึกว่า เยเซเบลกับพระสวามีของพระองค์ ก่อตั้งลัทธิบูชาบาอัลกับอาชีราฮ์ในระดับประเทศ นอกจากนี้ พระองค์ยังทำลายล้างศาสดาแห่งพระยาห์เวห์จากอิสราเอลอย่างรุนแรง ทำให้ชื่อเสียงของราชวงศ์อมรีถูกทำลาย ด้วยความผิดนี้ ทำให้ราชวงศ์อมรีถูกกำจัด โดยเยเซเบลสิ้นพระชนม์จากการถูกโยนออกนอกหน้าต่าง
จากนั้น ในหนังสือวิวรณ์ระบุว่า เยเซเบลมีความสัมพันธ์เชิงสัญลักษณ์กับผู้เผยพระวจนะเท็จ
อัลเฟรท น็อยมัน
อัลเฟรท น็อยมัน (; 26 มกราคม 1900 – 23 ตุลาคม 1968) เป็นสถาปนิกชาวอิสราเอล เกิดที่ออสเตรีย เป็นที่รู้จักจากผลงานออกแบบอาคารแบบมอเดิร์นนิสต์
น็อยมันเกิดที่เวียนนา เป็นบุตรของซีคมุนท์ น็อยมัน  และแฮร์มีนา ฮิคเคิล  ในปี 1910 ครอบครัวของน็อยมันย้ายไปอาศัยอยู่ที่บรึนหรือเบอร์โน (ปัจจุบันอยู่ในประเทศเช็กเกีย) น็อยมันเข้าศึกษาด้านสถาปัตยกรรมศาสตร์ที่มหาวิทยาลัยเทคนิคเยอรมันในเบอร์โน ในปี 1922 และเดินทางกลับไปยังเวียนนาเพื่อเข้าศึกษาที่วิทยาลัยสถาปัตยกรรมศาสตร์  ของสถาบันวิจิตรศิลป์เวียนนา โดยมีเพเทอร์ เบเรินส์ เป็นอาจารย์ที่ปรึกษา ในเวลา 6 ปีนับจากนั้น เขาได้ทำงานทางสถาปัตยกรรมกับบริษัทต่าง ๆ ในปารีสและเบอร์ลิน รวมถึงเคยทำงานร่วมกับโอกุสต์ แปแร ในปี 1928 และ 1929 น็อยมันเดินทางไปทำงานเป็นระยะเวลาสั้น ๆ ที่แอลเจียร์ เฟรนช์แอลจีเรีย
ในเดือนกุมภาพันธ์ 1945 น็อยมันถูกขับไล่จากบ้านในปรากไปยังค่ายกักกันนาซีเทเรเซียนชตัทในรัฐในอารักขาโบฮีเมียและมอเรเวีย หลังสิ้นสุดสงครามโลกครั้งที่สอง น็อยมันเดินทางกลับเบอร์โนและทำงานที่สถาบันสำรวจและผังเมืองชนบท (Provincial Study and Planning Institute) ของเชโกสโลวาเกีย ที่ซึ่งเขามีส่วนร่วมในโครงการจำนวนมากของประเทศ
ในปี 1949 น็อยมันอพยพไปอิสราเอลและทำงานอยู่ที่นั่น ก่อนจะแต่งงานในปี 1962 กับเนโอมี (Naomi) อดีตนักศึกษาของเขา
น็อยมันเสียชีวิตจากมะเร็งปอดขณะเดินทางไปเป็นอาจารย์พิเศษให้แก่มหาวิทยาลัยลาวาลในนครเกแบ็ก แคนาดา
เช็กโกสโลวะเกีย
Alfred Neumann (architect)
อาคารพีเรลลี่ทายร์
อาคารพีเรลลี่ทายร์  หรือ อาคารอาร์มสตรองรับเบอร์  เป็นอดีตอาคารสำนักงานเก่าแก่ในย่านลองวาร์ฟ นิวแฮเวน รัฐคอนเนทิคัต สหรัฐ ผลงานออกแบบโดยสถาปนิก มาร์เซล บรูเออร์ ด้วยสถาปัตยกรรมแบบบรูทัลลิสต์ สร้างเสร็จในปี 1970 และนับตั้งแต่ปี 2020 ได้เปลี่ยนการใช้งานเป็นโรงแรม ในปี 2021 อาคารได้รับการขึ้นทะเบียนเป็นโบราณสถานแห่งชาติของสหรัฐ
บทความหนึ่งในปี 2018 ของบิสซิเนสอินไซเดอร์พบว่าประชาชนชาวรัฐคอนเนทิคัตให้คะแนนอาคารนี้เป็นอาคารที่ "น่าเกลียดที่สุด" ในรัฐ
ในเดือนธันวาคม 2019 มีการซื้อที่ดินและอาคารเพื่อพัฒนาเป็นโรงแรม ขนาด 165 ห้อง ในชื่อ "โรงแรมมาร์เซล" (Hotel Marcel) ตามชื่อของสถาปนิก
Pirelli Tire Building
มาแกดอนีอุม
อนุสรณ์สถาน "อีลินแดน"  หรือ มาแกดอนีอุม  เป็นอนุสรณ์สถานในเมืองกรูแชวอ ประเทศมาซิโดเนียเหนือ เปิดอย่างเป็นทางการในปี 1974 ในโอกาสครบรอบ 30 ปีของสมัยประชุมที่สองของสมัชชาต่อต้านฟาสซิสต์เพื่อการปลดแอกแห่งชาติมาซิโดเนีย และ 71 ปีของการก่อการกำเริบอีลินแดน ผลงานออกแบบโดยยอร์ดัน กราบูลอสกี และอิสกรา กราบูลอสกา
Makedonium
Ilinden (memorial)
วัดสนามพราหมณ์
วัดสนามพราหมณ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี
วัดสนามพราหมณ์ ไม่ทราบแน่ชัดว่าสร้างขึ้นเมื่อใดแต่ได้รับการบูรณะมาโดยตลอด การบูรณะครั้งใหญ่สมัยพระบาทสมเด็จพระจอมเกล้าเจ้าอยู่หัวและใช้ชื่อวัดว่า วัดสามพราหมณ์ปุกมิตตาราม ภายหลังเปลี่ยนชื่อมาเป็น "วัดสนามพราหมณ์" ตั้งวัดเมื่อ พ.ศ. 2412 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526
อาคารเสนาสนะที่สำคัญ ได้แก่ อุโบสถก่ออิฐถือปูน ศิลปะไทยผสมศิลปะตะวันออก ด้านหลังทำเป็นมุขขวาง หลังคาชั้นเดียวมีปีกนกยื่นออกมาทั้งสี่ด้านรองรับด้วยเสา ระหว่างเสาเป็นช่องโค้ง ช่อฟ้าและหางหงส์เป็นรูปหัวนาค หน้าบันตกแต่งด้วยปูนปั้นรูปสัตว์ เช่น สิงโตจีน และนก ใบเสมาเป็นเสมาทรงสี่เหลี่ยมที่ได้รับความนิยมในสมัยพระบาทสมเด็จพระจอมเกล้าเจ้าอยู่หัว กุฏิสงฆ์มีสองลักษณะ แบบแรกเป็นกุฏิตึกแฝดสองชั้น เป็นเครื่องก่อ ได้รับอิทธิพลศิลปะตะวันตก ชายคาตกแต่งด้วยไม้ฉลุขนมปังขิง อีกแบบเป็นกุฏิเรือนไทยฝาสำหรวด ปูชนียวัตถุมีพระพุทธรูปปางมารวิชัยในศาลา
กาบริเอล โบริช
กาบริเอล โบริช ฟอนต์ (, ; เกิด 11 กุมภาพันธ์ 1986) เป็นประธานาธิบดีชิลีจากการเลือกตั้งปี 2021
โบริชจบการศึกษาจากคณะนิติศาสตร์ มหาวิทยาลัยชิลี และเคยดำรงตำแหน่งสหพันธ์นักศึกษามหาวิทยาลัยชิลีในปี 2012 เขาเป็นหนึ่งในผู้นำฝั่งนักศึกษาของการประท้วงนักเรียนนักศึกษาชิลีปี 2011-2013 โบริชได้รับเลือกตั้งเป็นสมาชิกสภาผู้แทนราษฎรสองสมัยจากเขตเลือกตั้งแคว้นมากายาเนส สมัยแรกในฐานะผู้สมัครอิสระในปี 2013 และสมัยที่สองในปี 2017 ในฐานะผู้สมัครจากกลุ่มฝ่ายซ้ายเฟรนเตอัมปลิโอที่เขาก่อตั้งขึ้น
ระหว่างการประท้วงใหญ่ปี 2019 โบริชเป็นหนึ่งในนักการเมืองที่เจรจาต่อรองข้อตกลงที่จะนำไปสู่ประชามติแก้ไขรัฐธรรมนูญ ในปี 2021 เขาได้รับเลือกเป็นตัวแทนผู้สมัครจากพันธมิตรอาปรูเอโบดิกนิดัด (ซึ่งมีทั้งเฟรนเตอัมปลิโอ, พรรคคอมมิวนิสต์ และขบวนการเล็กย่อยอื่น ๆ)
โบริชจะเป็นประธานาธิบดีที่อายุน้อยที่สุดในประวัติศาสตร์ชิลีและผู้นำประเทศที่อายุน้อยที่สุดอันดับสองของโลก รองจากจาโกโม ซีมอนชีนี ผู้ครองนครร่วมแห่งซานมารีโน ตำแหน่งซึ่งมีวาระคราวละ 6 เดือน นอกจากนี้เขายังเป็นประธานาธิบดีที่ได้รับคะแนนเสียงเลือกตั้งมากที่สุดในประวัติศาสตร์ชิลี
โบริชเป็นนักการเมืองฝ่ายสังคมนิยม ในการหาเสียงเลือกตั้งปี 2021 เขาแสดงจุดยืนและให้คำมั่นสัญญาว่าจะยกเลิกระบบเศรษฐกิจแบบเสรีนิยมใหม่ของชิลี โดยระบุว่า "ถ้าชิลีเป็นอู่ของลัทธิเสรีนิยมใหม่ ชิลีก็จะเป็นสุสานของลัทธิเช่นกัน"
Gabriel Boric
Neoliberal
วัดทาร้องเรือ
วัดทาร้องเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทาสบเส้า อำเภอแม่ทา จังหวัดลำพูน ที่ดินตั้งวัดมีเนื้อที่ 5 ไร่ 3 งาน 12 ตารางวา มีที่ธรณีสงฆ์จำนวน 2 แปลง เนื้อที่ 31 ไร่ 2 งาน 21 ตารางวา
วัดทาร้องเรือตั้งวัดเมื่อ พ.ศ. 2435 ตามประวัติวัดแจ้งว่า สร้างเมื่อ พ.ศ. 2392 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2472 วัดมีหลายชื่อตั้งแต่ วัดฝั่งหมิ่น วัดบ้านไร่ และ วัดหนองเรือ เดิมวัดตั้งอยู่ ริมแม่น้ำทา น้ำได้เซาะตลิ่งพังเข้ามาใกล้วัด จึงได้ทำการย้ายมาตั้ง ณ ที่ปัจจุบัน ต่อมาพระคำมูลได้เป็นเจ้าอาวาส มีชาวบ้านขว้างหนองเรือมาตั้งบ้านอยู่ในหมู่บ้านนี้ มีบริษัทรับเหมาประมูลไม้สักได้ใช้ช้างชักลากซุงมาลงที่แม่น้ำทาโดยต่อเป็นแพ พระคำมูลจึงได้นำชื่อบริษัททำแพเรือมาตั้งชื่อบ้านและวัดว่า "วัดทาร้องเรือ"
อาคารเสนาสนะที่สำคัญ ได้แก่ อุโบสถ วิหาร ศาลาการเปรียญ กุฏิสงฆ์ และศาลาบำเพ็ญกุศล ปูชนียวัตถุที่สำคัญ ได้แก่ พระประธานในอุโบสถ สร้างเมื่อ พ.ศ. 2472 พระประธานในวิหารเป็นพระพุทธรูปสร้างด้วยอิฐถือปูน สร้างเมื่อ พ.ศ. 2493 พระพุทธบาทจำลอง พระเจ้าทันใจสร้างด้วยอิฐถือปูนและเจดีย์
การเลือกตั้งทั่วไปในประเทศชิลี พ.ศ. 2564
การเลือกตั้งทั่วไปในประเทศชิลีมีขึ้นในวันที่ 21 พฤศจิกายน 2021 ประกอบด้วยการเลือกตั้งประธานาธิบดี การเลือกตั้งสมาชิกรัฐสภา และการเลือกตั้งระดับแคว้น
ในรอบแรกเป็นการลงคะแนนเสียงเลือกตั้งประธานาธิบดีชิลีซึ่งมีวาระการดำรงตำแหน่ง 4 ปี, สมาชิกวุฒิสภา 27 คน (จากทั้งหมด 50 คน) ซึ่งมีวาระการดำรงตำแหน่ง 8 ปีในรัฐสภา, สมาชิกสภาผู้แทนราษฎรทั้งหมด 155 คนซึ่งมีวาระการดำรงตำแหน่ง 4 ปีในรัฐสภา และสมาชิกคณะกรรมการแคว้นต่าง ๆ ทั้งหมด 302 คนซึ่งมีวาระการดำรงตำแหน่ง 3 ปี
ในการเลือกตั้งประธานาธิบดี มีผู้สมัครรับเลือกตั้งเจ็ดคน โฆเซ อันโตนิโอ กัสต์ สมาชิกพรรคสาธารณรัฐและผู้สมัครจากพันธมิตรแนวหน้าสังคมคริสเตียน ได้รับคะแนนเสียงสูงสุดในรอบแรก ก่อนเผชิญกับกาบริเอล โบริช สมาชิกพรรคกอนเบร์เฆนเซียโซเซียลและผู้สมัครจากพันธมิตรอาปรูเอโบดิกนิดัดในการเลือกตั้งรอบที่สองในวันที่ 19 ธันวาคม การเลือกตั้งรอบสองนี้เป็นครั้งแรกตามรัฐธรรมนูญฉบับปัจจุบันที่ผู้สมัครทั้งสองคนไม่ได้มาจากพรรคการเมืองใหญ่ โบริชชนะการเลือกตั้งเป็นประธานาธิบดีชิลี และจะเข้ารับตำแหน่งในปี 2022
2021 Chilean general election
วัดประชาบำรุงกิจ
วัดประชาบำรุงกิจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิบเอ็ดศอก อำเภอบ้านโพธิ์ จังหวัดฉะเชิงเทรา เจ้าอาวาสรูปปัจจุบันคือ พระครูสมุห์แชร์
วัดประชาบำรุงกิจ หรือ วัดหนองแบน ตั้งวัดเมื่อวันที่ 10 มิถุนายน พ.ศ. 2300 ไม่ปรากฏชื่อผู้สร้างวัดและได้รับพระราชทานวิสุงคามสีมาเมื่อ พ.ศ. 2480 ซึ่งได้ประกอบพิธีผูกพัทธสีมาเมื่อวันที่ 28 กุมภาพันธ์ พ.ศ. 2481
อาคารเสนาสนะที่สำคัญ ได้แก่ อุโบสถยาว 18 เมตร กว้าง 10 เมตร มีหน้าบันเป็นรูปพระนารายณ์ทรงครุฑยุดนาค จากคำบอกเล่า ว่ากันว่าหลวงพ่อชวน สุจิตโต อดีตเจ้าอาวาส เป็นผูออกแบบ ลงมือทำ ลงมือสร้างด้วยตัวเองร่วมกับพระและชาวบ้านหนองแบน ท่านขุดดินถมที่สร้างอุโบสถ ขุดดินในหมู่บ้านมาเผาอิฐ ศาลาการเปรียญอาคาร 2 ชั้น ครึ่งตึกครึ่งไม้ ยาว 18 เมตร กว้าง 10 เมตร กุฎิสงฆ์ จำนวน 2 หลัง หอระฆัง ฌาปณสถานสร้างเมื่อ พ.ศ. 2525 และห้องน้ำ ปูชนียวัตถุที่สำคัญ ได้แก่ รูปปั้นหลวงพ่อชวน สุจิตโต และพระพุทธนิมิตร ซึ่งประดิษฐาน อยู่ที่อาคารวิหารอดีตเจ้าอาวาสวัด
วัดประชาบำรุง (จังหวัดมหาสารคาม)
วัดประชาบำรุง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาด อำเภอเมืองมหาสารคาม จังหวัดมหาสารคาม ปัจจุบันพระครูโกวิทปริยัติกิจ ดำรงตำแหน่งเจ้าอาวาสวัด และเจ้าคณะอำเภอเมืองมหาสารคาม
วัดประชาบำรุงตั้งวัดเมื่อ พ.ศ. 2479 โดยพระอาจารย์ สีโห เขมโก ซึ่งเป็นเจ้าอาวาสวัดรูปแรก ท่านเดินธุดงควัตรมาจากจังหวัดร้อยเอ็ด ถึงป่าช้าหนองหอย ซึ่งเป็นที่ตั้งของวัดประชาบำรุงในปัจจุบัน จึงได้จำพรรษาโปรดญาติโยมอยู่ที่นี่ ในเวลาต่อมาท่านได้เดินทางกลับร้อยเอ็ด ในช่วงนั้นมีการเผยแผ่ธรรมฝ่ายวิปัสสนาธุระ นำโดย พระอาจารย์เสาร์ กันตสีโล, พระอาจารย์มั่น ภูริทัตโต และพระอาจารย์สิงห์ ขันตยาคโม จึงได้มอบหมายให้ พระอาจารย์คูณ ธัมมุตตโม เดินทางมาเผยแผ่ในพื้นที่จังหวัดมหาสารคาม พระอาจารย์คูณได้เข้ามาพำนักที่ป่าช้าหนองหอย ภายหลังพุทธศาสนิกชนได้ร่วมกันสร้างเสนาสนะและตั้งชื่อวัดว่า วัดป่าพูนไพบูลย์ ภายหลังเปลี่ยนชื่อมาเป็น "วัดประชาบำรุง" วัดได้รับพระราชทานวิสุงคามสีมาเมื่อ พ.ศ. 2511
Abbas the Great
Safavid Dynasty
สโมสรฟุตบอลจังหวัดสมุทรสาคร ในฤดูกาล 2560
พระเจ้าบรมวงศ์เธอ พระองค์เจ้าอดิศัยสุริยาภา
เทศบาลตำบลลานหอย
เทศบาลตำบลลานหอย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2, 8 และครอบคลุมพื้นที่บางส่วนของหมู่ที่ 1, 3–4 ของตำบลลานหอย ในอำเภอบ้านด่านลานหอย จังหวัดสุโขทัย เดิมมีฐานะเป็นสุขาภิบาลลานหอยที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลลานหอยมีประชากร 3,602 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบ้านด่านลานหอย อยู่ห่างจากศาลากลางจังหวัดสุโขทัยประมาณ 28 กิโลเมตร อยู่ห่างจากกรุงเทพมหานครประมาณ 426 กิโลเมตร และใช้เวลา 1 ชั่วโมง 20 นาที ถึงกรุงเทพมหานครผ่านทางท่าอากาศยานสุโขทัย มีพื้นที่รับผิดชอบ 3.64 ตารางกิโลเมตร หรือคิดเป็นพื้นที่ประมาณ 2,275.0 ไร่ มีลักษณะเช่นเดียวกับชุมชนเมืองอื่น ๆ คือ มีชุมชนหนาแน่นมาก บริเวณริมทางหลวงแผ่นดินหมายเลข 12 (ถนนจรดวิถีถ่อง) และกระจายออกไปบริเวณรอบนอก
รถไฟฟ้าเอราวัน สายซิตี้
ไม้เมือง (วงดนตรี)
ไคอง (นักฟุตบอล)
ยุทธการที่ทุ่งพกบ๋อง
มหาสงครามลูกแก้วมากะ
มหาสงครามลูกแก้วมากะ  เป็นซีรีส์มังงะญี่ปุ่น เขียนเรื่องและวาดภาพโดยยูจิ ชิโอซากิ เนื้อเรื่องอิงอย่างหลวม ๆ จากนิยายจีนสมัยศตวรรษที่ 14 เรื่อง"สามก๊ก" เป็นเรื่องราวเกี่ยวกับการต่อสู้ในภูมิภาคคันโตของญี่ปุ่นระหว่างนักสู้ที่เรียกว่า ) จากเจ็ดโรงเรียนที่สู้กันเพื่อชิงความเป็นใหญ่ เรื่องราวเน้นที่ตัวซงซาคุ ฮาฟุคุ นักสู้ที่ย้ายมาโรงเรียนนันโย หนึ่งในเจ็ดโรงเรียนที่ร่วมในการต่อสู้
มังงะตีพิมพ์ในนิตยสารการ์แนวเซเน็ง "Comic Gum" ของสำนักพิมพ์ Wani Books ตั้งแต่เดือนเมษายน พ.ศ. 2543 วางจำหน่ายหนังสือการ์ตูนรวมเล่ม ("ทังโกบง") เล่มแรกในเดือนตุลาคม พ.ศ. 2543 วางจำหน่ายรวมทั้งหมด 24 เล่มจบเมื่อเดือนกันยายน พ.ศ. 2558 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ มังงะภาคต่อชื่อเรื่องว่า "มหาศึกลูกแก้วมาะ คำรบใหม่" เริ่มตีพิมพ์ในนิตยสาร "Young King OURs" ของสำนักพิมพ์โชเน็งกาโฮชะตั้งแต่เดือนพฤศจิกายน พ.ศ. 2558 มีลิขสิทธิ์ในประเทศไทยโดยสำนักพิมพ์รักพิมพ์
ซีรีส์อนิเมะดัดแปลง 13 ตอน สร้างโดยสตูดิโอเจซีสตาฟออกอากาศระหว่างเดือนกรกฎาคมถึงตุลาคม พ.ศ. 2546 ทางช่อง AT-X และช่องอื่น ๆ ฤดูกาลที่ 2 สร้างโดยสตูดิโอ Arms ออกอากาศทางช่อง AT-X ระหว่างเดือนกุมภาพันธ์ถึงพฤษภาคม พ.ศ. 2550 มีทั้งหมด 12 ตอน ฤดูกาลที่ 3 สร้างโดยสตูดิโอ Arms เช่นกัน ออกอกาศทางช่อง AT-X ระหว่างเดือนมิถุนายนถึงสิงหาคม พ.ศ. 2551 มีทั้งหมด 12 ตอน และมีเนื้อเรื่องกับตัวละครออริจินัล ฤดูกาลที่ 4 สร้างโดยสตูดิโอ TNK ออกอากาศทางช่อง AT-X และช่องอื่น ๆ ระหว่างเดือนมีนาคมถึงมิถุนายน พ.ศ. 2553 มีทั้งหมด 12 ตอนและเผยโรงเรียนกับตัวละครกลุ่มใหม่ในเรื่อง ซีรีส์อนิเมะดัดแปลงของ"มหาศึกลูกแก้วมากะ คำรบใหม่"มีกำหนดออกอากาศทางช่อง AT-X ในเดือนเมษายน พ.ศ. 2565
ชางจี๋
ชางจี๋ เป็นนครระดับอำเภอแห่งหนึ่งตั้งอยู่ทางตอนเหนือของเขตปกครองตนเองซินเจียงอุยกูร์ อยู่ห่างจากอุรุมชี เมืองหลวงของซินเจียง ไปทางตะวันตกประมาณ มีผู้อยู่อาศัยประมาณ 390,000 คน เป็นเมืองศูนย์กลางของจังหวัดปกครองตนเองชนชาติหุย ชางจี๋ บริเวณทางตะวันออกเฉียงเหนือของตัวเมืองปัจจุบัน มีกำแพงและซากโบราณสถานอื่น ๆ ของเมืองในสมัยราชวงศ์ถัง ซึ่งมักเรียกกันว่า เมืองโบราณชางจี๋
ที่ชางจี๋ เป็นที่ตั้งของสหพันธ์อุตสาหกรรมและการพาณิชย์ (Federation of Industry and Commerce) พื้นที่บริเวณรอบ ๆ เมืองชางจี๋ มีการปลูกพืชผลการเกษตร เลี้ยงสัตว์ และการปลูกพืชน้ำมัน ซึ่งเป็นส่วนสำคัญของเศรษฐกิจของเมือง และยังเป็นที่ตั้งของมหาวิทยาลัยชางจี๋ (Changji University)
การขนส่ง.
การขนส่งหลัก ๆ ในชางจี๋ ได้แก่ ทางหลวงจีนหมายเลข 312, ทางรถไฟสายซินเจียงเหนือ และทางรถไฟสายอุรุมชี–จิงเหอ สายที่ 2
Changji
เขตปกครองตนเองระดับจังหวัดชนชาติหุยชางจี๋
ลีโอสเตเดียม
จัสติน เกเบรียล
PJ Black
มหาพิภพลีอาเดล
มหาพิภพลีอาเดล  เป็นซีรีส์ไลต์โนเวลญี่ปุ่น เขียนโดย Ceez และวาดภาพประกอบโดยเท็มมาโซะ เผยแพร่ออนไลน์ระหว่างเดือนพฤศจิกายน พ.ศ. 2553 ถึง พ.ศ. 2555 ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์ Enterbrain ได้ลิขสิทธิ์ตีพิมพ์เป็นหนังสือในเครื่อ Famitsu Bunko ตั้งแต่เดือนมกราคม พ.ศ. 2562 ปัจจุบันวางจำหน่ายถึงเล่มที่ 8 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นมังงะ เรื่องโดยเรียว ซูซูกาเซะ และวาดภาพโดยดาชิโอะ สึกิมิ เผยแพร่ออนไลน์ผ่านเว็บไซต์ "Dengeki PlayStation Comic Web" ของสำนักพิมพ์ ASCII Media Works ตั้งแต่เดือนกรกฎาคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 4 ได้รับการดัดแปลงเป็นอนิเมะสร้างโดยสตูดิโอ มาโฮฟิล์ม ออกอากาศตั้งแต่เดือนมกราคมถึงมีนาคม พ.ศ. 2565
ศุภลักษณ์ อัมพุช
ศุภลักษณ์ อัมพุช (ชื่อเล่น แอ๊ว) เกิดเมื่อ พ.ศ. 2498 ปัจจุบันเป็นประธานกรรมการบริหารกลุ่มเดอะมอลล์ จากข้อมูลเมื่อ พ.ศ. 2564 ของนิตยสาร "ฟอบส์" ฉบับภาษาไทย ศุภลักษณ์เป็นเศรษฐินีที่ร่ำรวยที่สุดในไทยเป็นอันดับ 3 ด้วยมูลค่าทรัพย์สิน 36,000 ล้านบาท
ศุภลักษณ์ อัมพุช เป็นบุตรคนที่ 2 ของนายศุภชัยและนางบุญเลี้ยง (สกุลเดิม กันเขตต์) มารดาถึงแก่กรรมตั้งแต่เธอยังเด็ก
ศุภลักษณ์สำเร็จการศึกษาระดับมัธยมศึกษาจากโรงเรียนมาแตร์เดอีวิทยาลัย ระดับปริญญาตรีที่คณะเภสัชศาสตร์ มหาวิทยาลัยมหิดล ด้วยเกียรตินิยมอันดับ 1 ศึกษาต่อระดับปริญญาโทในสาขาวิชาเภสัชอุตสาหกรรม มหาวิทยาลัยเพอร์ดู สหรัฐ กลับมาเป็นอาจารย์คณะเภสัชศาสตร์ สาขาเภสัชอุตสาหกรรม มหาวิทยาลัยมหิดลอยู่ช่วงหนึ่ง รวมถึงการเป็นผู้แทนขายยา บริษัท แอตแลนติก จำกัด ก่อนตัดสินใจมาช่วงทำงานต่อจากคุณพ่อ นายศุภชัย ผู้ก่อตั้งกลุ่มเดอะมอลล์ ซึ่งขณะนั้นกำลังทำโครงการเดอะมอลล์ ราชดำริ เมื่อ พ.ศ. 2524 แต่ก็ประสบกับภาวะขาดทุนทำให้ต้องปิดสาขานี้ไปเมื่อ พ.ศ. 2531
เมื่อไม่สำเร็จจากโครงการในเมือง เดอะมอลล์เข้าหากลุ่มลูกค้าย่านชานเมืองแทน โดย พ.ศ. 2532 จากพื้นที่สวนมะพร้าวย่านฝั่งธนบุรีถูกพัฒนาเป็นเดอะมอลล์ ท่าพระ ต่อมา พ.ศ. 2534 เปิดเดอะมอลล์ งามวงศ์วาน พ.ศ. 2537 เปิดตัวพร้อมกันทั้งสาขาบางแคและเดอะมอลล์ 8 สาขาบางกะปิ จากนั้นได้จับกลุ่มลูกค้าที่มีรายได้สูงขึ้นเป็นครั้งแรกด้วยการเปิดโครงการเอ็มโพเรียม ร่วมกับกลุ่มโสภณพนิช เมื่อ พ.ศ. 2540 แม้จะเกิดวิกฤตต้มยำกุ้ง แต่รายได้ของดิเอ็มโพเรียมในปีแรกก็ทำได้ดี ภายหลังได้มีโครงการ ดิ เอ็มดิสทริค ประกอบไปด้วย 3 ศูนย์การค้าหลัก คือ เอ็มโพเรียม เอ็มควอเทียร์ และเอ็มสเฟียร์ จนกระทั่งเปิดสยามพารากอนจากการร่วมทุนกับสยามพิวรรธน์ เธอรับบทบาทเป็นกำลังหลักในการสร้างสยามพารากอนให้เป็นจุดหมายปลายทางในการท่องเที่ยวที่สำคัญของกรุงเทพ
ด้านตำแหน่งการทำงาน ศุภลักษณ์เริ่มทำงานในตำแหน่ง ผู้จัดการฝ่ายการค้า บริษัท เดอะมอลล์ ดีพาร์ท เม้นท์สโตร์ จำกัด ปัจจุบันเธอดำรงตำแหน่งรองประธานกรรมการบริหารอาวุโส บริษัท เดอะมอลล์ กรุ๊ป จำกัด รองประธานกรรมการบริหารอาวุโส บริษัท ดิ เอ็มโพเรียม ช้อปปิ้ง คอมเพล็กซ์ จำกัด และรองประธานกรรมการบริหาร บริษัท สยามพารากอน ดีเวลลอปเม้นท์ จำกัด
พ.ศ. 2564 ศุภลักษณ์ได้รับมอบเครื่องราชอิสริยาภรณ์ชั้นสูงสุดของประเทศฝรั่งเศส เชอวาลีเยเลฌียงดอเนอร์ ชั้นอัศวิน (Chevalier de la Légion d'Honneur) เพื่อยกย่องและเชิดชูบุคคลที่มีผลงานโดดเด่น ในการส่งเสริมและพัฒนาธุรกิจแฟชั่นแบรนด์หรูของฝรั่งเศสในประเทศไทย จากข้อมูลเมื่อ พ.ศ. 2564 ของนิตยสาร "ฟอบส์" ฉบับภาษาไทย ศุภลักษณ์เป็นเศรษฐินีที่ร่ำรวยที่สุดในไทยเป็นอันดับ 3 ด้วยมูลค่าทรัพย์สิน 36,000 ล้านบาท
การสันนิษฐานว่าบริสุทธิ์
การสันนิษฐานว่าบริสุทธิ์  เป็นหลักกฎหมายซึ่งถือว่า ทุกคนที่ถูกกล่าวหาว่ากระทำความผิดอาญา จะต้องได้รับการสันนิษฐานไว้ก่อนว่า บริสุทธิ์จนกว่าจะพิสูจน์ได้ว่าผิดจริง (innocent until proven guilty) ตามหลักนี้ผู้กล่าวหามีภาระต้องพิสูจน์ (burden of proof) ข้อกล่าวหานั้นด้วยการเสนอพยานหลักฐานที่ทำให้ผู้วินิจฉัยข้อเท็จจริง (trier of fact) เชื่อมั่นว่า ผู้ถูกกล่าวหากระทำความผิดจริง ถ้าไม่สามารถพิสูจน์เช่นนั้นจนสิ้นข้อสงสัยตามสมควร (beyond a reasonable doubt) ก็จะต้องยกประโยชน์แห่งความสงสัย (benefit of the doubt) ให้แก่ผู้ถูกกล่าวหา โดยตัดสินว่า ผู้ถูกกล่าวหาไม่มีผิด และปล่อยตัวผู้ถูกกล่าวหาไป หลักนี้มีหลักตรงกันข้าม คือ การสันนิษฐานว่าผิด (presumption of guilt)
ในทางประวัติศาสตร์ หลักกฎหมายนี้ปรากฏในระบบกฎหมายของหลายอารยธรรม เช่น ในภาค "ประชุมคำวินิจฉัย" (Digest) ของ "ประชุมกฎหมายแพ่ง" (Corpus Iuris Civilis) อันเป็นประมวลบทกฎหมายในสมัยพระเจ้าจัสติเนียนที่ 1 (Justinian I) แห่งจักรวรรดิโรมันตะวันออก เมื่อคริสต์ศตวรรษที่ 6 นั้น มีหลักทั่วไปในเรื่องพยานหลักฐานว่า "การพิสูจน์ตกอยู่กับผู้กล่าวอ้าง มิใช่ผู้ปฏิเสธข้อกล่าวอ้าง" (Ei incumbit probatio qui dicit, non qui negat) และต่อมาจักรพรรดิอันโตนีนุส ปิอุส (Antoninus Pius) แห่งจักรวรรดิเดียวกัน ได้นำหลักการนี้เข้าบรรจุไว้ในกฎหมายอาญา ในปัจจุบัน หลายประเทศที่ใช้กฎหมายระบบซีวิลลอว์ (civil law) ซึ่งแตกแขนงออกมาจากกฎหมายโรมันนั้น ได้รับหลักกฎหมายนี้ไว้ในกฎหมายของตน ในจำนวนนี้รวมถึงประเทศจีน, ประเทศบราซิล, ประเทศโปแลนด์, ประเทศฝรั่งเศส, ประเทศฟิลิปปินส์, ประเทศโรมาเนีย ประเทศสเปน, และประเทศอิตาลี
ส่วนในประเทศไทยนั้น ถือหลักตรงกันข้ามมาแต่โบราณว่า "ให้สันนิษฐานว่าผิดไว้ก่อน" ทำให้ทันทีที่บุคคลถูกกล่าวหาก็จะถูกปฏิบัติราวกับเป็นผู้ผิด และมีการพิสูจน์ความผิดด้วยการทรมานอันเรียกว่า จารีตนครบาล หรือการอ้างอำนาจเหนือธรรมชาติ จนกระทั่งยกเลิกไปในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เมื่อ พ.ศ. 2439 โดยทรงเห็นว่า เป็นวิธีที่ "เสื่อมเสียยุติธรรม" แต่ปัจจุบันประเทศไทยยังมีการปฏิบัติต่อบุคคลโดยขัดต่อหลักการสันนิษฐานว่าบริสุทธิ์
ในระดับสากลนั้น การสันนิษฐานว่าบริสุทธิ์ เป็นสิทธิมนุษยชนตามปฏิญญาสากลว่าด้วยสิทธิมนุษยชน ข้อ 11
การสันนิษฐานว่าเป็นผู้บริสุทธิ์
JWST
ตระกูลเจียรวนนท์